**TISZTELT SZÜLŐ/ TÖRVÉNYES KÉPVISELŐ!**

Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során **nemcsak személyes, hanem online úton is lehetőség van beíratni** a tanköteles korba lépő gyermekét.

Az általános iskola első évfolyamára történő jelentkezésének elektronikus, online formájára **2021. április 10-től** nyílik meg, az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>. Az e-Ügyintézés „Beiratkozás Általános Iskolába (BÁI)” felület **2021. április 16-án éjfélig** van nyitva.

Az online beiratkozás esetén a beiratkozáshoz szükséges eredeti dokumentumok benyújtásának lehetőségéről tájékoztatni fogjuk Önöket.

**A beiratkozás** adatainak felvétele indokolt esetben, a beiratkozást lefolytató iskola által szabályozott módon**, személyesen is megtörténhet *2021. április 15-én és 16-án 8-17 óra között,***a járványügyi veszélyhelyzet miatt megkövetelt egészségügyi szabályok szigorú betartása mellett*.*Ez a következőképpen alakul iskolánkban:

* Mindkét bejáraton (Nádor utca illetve Móricz Zsigmond utca felől) maszkban be lehet lépni az iskola épületébe, ahol a bejárathoz legközelebbi teremben történhet a beiratkozás. (Kérjük, hogy használják a bejáratoknál a kézfertőtlenítési és hőmérséklet-mérési lehetőségeket!)
* A teremben maximum 2 beiratkozó lehet.
* Ha többen várnak a beiratkozásra, a folyosón, de napos idő esetén akár az udvaron a távolságtartást betartva lehet várakozni.
* Kérjük, hogy lehetőség szerint hozzák magukkal a nyilatkozatokat, a gyermek lakcímkártyáját és születési anyakönyvi kivonatát.
* A beiratkozást április 16-án (pénteken) 17 órakor zárjuk, a felvételi eljárást a beiratkozás sorrendje nem befolyásolja.

A fentiek után legkésőbb 2021. április 23-ig döntünk a gyermekek felvételéről, és ezután küldjük el a tájékoztatást Önöknek, amelyben a további előkészületekről is írunk, és remélhetőleg az első, májusi szülői értekezletről is.

Amennyiben bármilyen kérdésük van, április 7-9. között (szerdától-péntekig) 8-14 óra között állunk rendelkezésre a 87/580-295-ös telefonszámon vagy a [radnotifured@gmail.com](mailto:radnotifured@gmail.com) e-mail címen.

Steierlein István

igazgató